**ACORDAREA AJUTOARELOR PENTRU ÎNCĂLZIREA LOCUINȚEI**

**campania 2021-2022**

 În sezonul rece 2021-2022, modalitatea de acordare a ajutoarelor pentru încălzirea locuinţei, va fi reglementată de Legea nr. 226/2021 privind stabilirea măsurilor de protecţie socială pentru consumatorul vulnerabil de energie,  Hotărârea 1073 - pentru aprobarea Normelor metodologice de aplicare a prevederilor Legii nr. 226/2021 privind stabilirea măsurilor de protecţie socială pentru consumatorul vulnerabil de energie.

 **Pentru a putea beneficia de ajutorul de încălzire cu energie termică, gaze naturale, energie electrică, combustibili solizi sau petrolieri precum și a suplimentului pentru energie, pe întreg sezonul rece (Noiembrie 2021 – Martie 2022),** cererile vor fi depuse de către solicitanții care îndeplinesc condițiile de acordare, **până la data de 20.11.2021**.

 Pentru cererile depuse ulterior datei de 20 ale lunii Noiembrie 2021, acordarea se va face începând cu data de ***1 a lunii următoare depunerii cererii***.

 Ajutorul pentru încălzirea locuinței, se acordă pentru un singur sistem utilizat pentru încălzirea locuinței, pe perioada sezonului rece (noiembrie –martie), declarat de persoana singură, respectiv de un membru al familiei care are capacitate deplină de exercițiu al drepturilor civile, care devine titularul ajutorului.

**Titular al ajutorului** - reprezentantul familiei sau, după caz, persoana singură care îndeplinește

condițiile legale de acordare a măsurilor prevăzute la lit. h) și i), solicită acordarea acestora și poate fi,

după caz: ***proprietarul locuinței, succesorul de drept al acestuia, persoana care a înstrăinat locuința în***

***baza unui contract cu clauză de întreținere sau cu rezerva dreptului de abitație/uzufruct, titularul***

***contractului de închiriere, comodat, concesiune al acesteia ori alt membru de familie major și împuternicit de proprietarul locuinței sau de titularul contractului de închiriere ori, după caz, reprezentantul legal al persoanei singure care nu a împlinit vârsta de 16 ani*** sau al persoanelor prevăzute la art. 43 alin. (1) lit. b) și art. 178 lit. a) și b) din Legea nr. 287/2009, republicată, cu modificările ulterioare.

**Categoriile de ajutoare sunt:**

a) pentru încălzirea locuinței cu energie termică în sistem centralizat

b) ajutor pentru gaze naturale;

c) ajutor pentru energie electrică;

d) ajutor pentru combustibili solizi și/sau petrolieri.

 Ajutorul pentru încălzire se acordă familiilor și persoanelor singure, cetățeni români, care locuiesc în România, familiilor și persoanelor singure care nu au cetățenie română, dacă se află în una dintre următoarele situații:

a) sunt cetățeni ai unui stat membru al Uniunii Europene, ai unui stat aparținând Spațiului Economic European, ai Confederației Elvețiene sau ai altor state, pe perioada în care au domiciliul sau, după caz, reședința în România, în condițiile Ordonanței de urgență a Guvernului nr. 194/2002 privind regimul străinilor în România, republicată, cu modificările și completările ulterioare.

b) sunt cetățeni străini sau apatrizi cărora li s-a acordat o formă de protecție în România, în condițiile Legii nr. 122/2006 privind azilul în România, cu modificările și completările ulterioare, și au domiciliul sau, după caz, reședința în România;

c) sunt apatrizi care au domiciliul sau, după caz, reședința în România, în condițiile Ordonanței de urgență a Guvernului nr. 194/2002, republicată, cu modificările și completările ulterioare.

 În vederea stabilirii dreptului la ajutor pentru încălzire, se solicită acte doveditoare care atestă identitatea și veniturile realizate de membrii familiei.

 Pentru acordarea ajutorului pentru încălzire, indiferent de sistemul de încălzire utilizat, cererile și declarațiile pe propria răspundere se depun individual conform recomandărilor de mai sus.

 Solicitantul ajutorului pentru încălzirea locuinței poate intra în posesia formularului de cerere și declarație pe propria răspundere, care se publică pe site-ul autorității administrației publice locale sau, după caz, al agenției teritoriale si la sediul Primariei orasului Draganesti-Olt.

**Nivelele de venituri şi cuantumurile ajutoarelor acordate de la bugetul de stat,** exprimate în lei:

|  |  |  |  |  |
| --- | --- | --- | --- | --- |
| **Limite venituri** | **Compensare lunară energie termică** | **Cuantum lunar ajutor gaze naturale** | **Cuantum lunar ajutor energie electrică** | **Cuantum lunar ajutor lemne, cărbuni, combustibili petrolieri** |
| **lei** | **familii** | **persoane singure** | **lei** | **lei** | **lei** |
| **până la 200** | **100%** | **100%** | ***250*** | **500** | **320** |
| ***200,1 - 320*** | **90%** | **90%** | ***225*** | **450** | **288** |
| ***320,1 - 440*** | **80%** | **80%** | ***200*** | **400** | **256** |
| ***440,1 - 560*** | **70%** | **70%** | ***175*** | **350** | **224** |
| ***560,1 - 680*** | **60%** | **60%** | ***150*** | **300** | **192** |
| ***680,1 - 920*** | **50%** | **50%** | ***125*** | **250** | **160** |
| ***920,1- 1040*** | **40%** | **40%** | ***100*** | **200** | **128** |
| ***1040,1- 1160*** | **30%** | **30%** | ***75*** | **150** | **96** |
| ***1160,1- 1280*** | **20%** | **20%** | ***50*** | **100** | **64** |
| ***1280,1- 1380*** | **10%** | **-** | **25** | **50** | **32** |
| ***1280,1- 2053*** | **-** | **10%** | **25** | **50** | **32** |

**Suplimentul pentru energie - mod de stabilire şi acordare**

 Familiile şi persoanele singure ale căror venituri sunt de până la valoarea de 1.386 lei/persoană, în cazul familiei, şi de 2.053 lei, în cazul persoanei singure, beneficiază lunar, inclusiv în perioada sezonului rece, de un ***supliment pentru energie*** în sumă fixă, acordat în funcţie de sursele de furnizare a energiei utilizate, în cuantum de:

a) 30 lei/lună pentru consumul de energie electrică;

b) 10 lei/lună pentru consumul de gaze naturale;

c) 10 lei/lună pentru consumul de energie termică;

d) 20 lei/lună pentru consumul de combustibili solizi şi/sau petrolieri.

 *Suplimentul pentru energie se acordă lunar*, pe tot parcursul anului, şi se plăteşte astfel:

a) furnizorului, dar nu mai mult decât consumul facturat, în cazul suplimentului pentru energie electrică, gaze naturale, energie termică;

b) direct titularului, în cazul suplimentului pentru combustibili solizi şi/sau petrolieri.

 ***Suplimentul pentru energie poate fi solicitat împreună cu ajutorul pentru încălzirea locuinţei*** sau separat, atunci când sunt îndeplinite condiţiile de acordare, cu respectarea prevederilor art. 7. din Legea 226/2021

 Suplimentul pentru energie se acordă cumulat în funcţie de sursele de furnizare a energiei utilizate.

În situaţia în care singura sursă de energie utilizată este energia electrică, cuantumul suplimentului este de 70 lei/lună.

 Pentru solicitarea suplimentului pentru energie, familiile şi persoanele singure, care locuiesc pe raza teritorială a orașului Draganesti-Olt, pot depune, în cadrul instituției noastre, o cerere şi declaraţie pe propria răspundere privind, după caz, componenţa familiei şi veniturile realizate de membrii acesteia.

**În situaţia în care se solicită şi ajutorul pentru încălzire se va depune o singură cerere şi declaraţie pe propria răspundere.**

***Ajutoarele pentru încălzirea locuinţei se acordă pe baza următoarelor documente:***

**1.**[**Cerere şi declaraţie pe proprie răspundere, însoţită de documentele doveditoare**](http://dgaspc4.ro/Servicii/Ajutoare%20pentru%20%C3%AEnc%C4%83lzirea%20locuin%C8%9Bei/Anexa%201.pdf)

În situaţia în care familia beneficiară de ajutor social, conform Legii nr. 416/2001, cu modificările şi completările ulterioare, şi/sau de alocaţie pentru susţinerea familiei, conform Legii nr. 277/2010, republicată, cu modificările şi completările ulterioare, solicită, ulterior stabilirii acestor drepturi, şi ajutorul pentru încălzire prevăzut de prezenta lege, acesta se acordă luând în considerare documentele doveditoare privind componenţa familiei şi veniturile membrilor acesteia, depuse de titular pentru acordarea dreptului la ajutor social şi/sau la alocaţia pentru susţinerea familiei.

**2. Copie factura energie gaze naturale, energie electrică;**

**3. Acte doveditoare privind locuinţa:**

- Contract de vânzare-cumpărare;

- Contract de vânzare-cumpărare cu clauză de întreţinere sau cu clauză de habitaţie;

- Contract de închiriere;

- Contract comodat;

- Certificat de moştenitor/act succesiune;

- Împuternicire notarială întocmită de proprietarul locuinţei sau de titularul contractului de închiriere, ori de reprezentantul legal al persoanei singure care nu a împlinit vârsta de 16 ani;

- Titularii trebuie să facă dovada legală a gospodăririi separate (factură de curent electric, factură de gaze, factură de apă) în situaţia în care la o adresă locuiesc mai multe familii;

- Alte documente, după caz.

**4. Acte doveditoare privind componenţa familiei:**

**-** adeverința privind componenta familiei eliberata de Registrul Agricol – Primăria Draganesti-Olt

- Copie act de identitate solicitant şi ale tuturor membrilor familiei care au vârsta peste 14 ani..

- Copie certificate de naştere ale copiilor pâna în 14 ani;

- Copie certificat de căsătorie;

- Hotărâre de divorţ/act notarial - dacă este cazul.

- Certificat de deces - dacă este cazul .

- Copie hotărâre judecătorească definitivă de încredinţare a copilului sau încuviinţare a adopţiei, Hotărârea Comisiei pentru Protecţia Copilului privind măsura de plasament familial al minorului, privind măsura plasamentului în regim de urgenţă/ de instituire a tutelei/curatelei sau, după caz,

- Alte acte doveditoare privind componenţa familiei, după caz;

**5. Acte doveditoare privind veniturile:**

- Adeverinţa de salariat pentru toţi membrii familiei, din care să reiasă venitul net obţinut în luna anterioară depunerii cererii, valoarea bonurilor de masă sau menţiunea că nu se primesc bonuri, prime, indemnizaţii de hrană etc.

- Copii taloane pensie (pentru toate tipurile de pensie)/adeverinţă de la Casa de Pensii din luna anterioară depunerii cererii;

- Copie talon de plată a indemnizaţiei de şomaj şi/sau venitul lunar de completare a şomajului;

- Copii talon indemnizatie plasament sau alte indemnizaţii, din luna anterioară depunerii cererii;

- Copii taloane indemnizaţie handicap sau orice alte indemnizaţii acordate conform legii, venit din luna anterioară depunerii cererii;

 Venituri realizate din arendare, dobânzi bancare, înstrăinare de bunuri etc., dacă este cazul; (în funcţie de veniturile obţinute, vor putea fi solicitate la depunere acte suplimentare, de exemplu: un extras de cont pentru luna în care se depune cererea pentru a constata dacă persoana sau familia deţine un depozit bancar cu valoare mai mare de 3000 lei).

**6. Alte documente doveditoare:**

-Persoanele care deţin autoturisme - copie carte autoturism /talon autoturism (din care să reiasă anul de fabricaţie al autoturismului);

- Orice alte documente solicitate, după caz.

**Stabilirea dreptului la ajutorul pentru încălzire, indiferent de sistemul de încălzire utilizat, se realizează o singură dată, pe întreaga perioadă a sezonul rece, după următoarele reguli:**

a) începând cu luna depunerii cererii pentru cei care au depus documentele până la data de 20 a lunii respective;

b) începând cu luna următoare pentru cei care au depus documentele după data de 20 ale luni;

**Atenţie!!!**

**Nu vor fi acceptate decât acele dosare care întrunesc cumulativ elementele de mai sus;**

**Lista bunurilor ce conduc la excluderea acordării ajutorului social / ajutorului pentru încălzirea locuinţei / alocaţiei pentru susţinerea familiei**

|  |
| --- |
| ***Bunuri imobile*** |
| **1** | **Clădiri sau alte spaţii locative în afara locuinţei de domiciliu şi a anexelor gospodăreşti** |
| **2** | **Terenuri de împrejmuire a locuinţei şi curtea aferentă şi alte terenuri intravilane care depăşesc 1.000 mp în zona urbană şi 2.000 mp în zona rurală. Fac excepţie terenurile din zonele colinare sau de munte care nu au potenţial de valorificare prin vânzare/construcţie/producţie agricolă** |
| ***Bunuri mobile(\*)*** |
| **1** | **Autoturism/autoturisme şi/sau motocicletă/motociclete cu o vechime mai mică de 10 ani cu excepţia celor adaptate pentru persoanele cu handicap sau destinate transportului acestora sau persoanelor dependente, precum şi pentru uzul persoanelor aflate în zone greu accesibile** |
| **2** | **Mai mult de un autoturism/motocicletă cu o vechime mai mare de 10 ani** |
| **3** | **Autovehicule: autoutilitare, autocamioane de orice fel cu sau fără remorci, rulote, autobuze, microbuze** |
| **4** | **Şalupe, bărci cu motor, scutere de apă, iahturi, cu excepţia bărcilor necesare pentru uzul persoanelor care locuiesc în Rezervaţia Biosferei "Delta Dunării** |
| **5** | **Utilaje agricole: tractor, combină autopropulsată** |
| **6** | **Utilaje de prelucrare agricolă: presă de ulei, moară de cereale** |
| **7** | **Utilaje de prelucrat lemnul: gater sau alte utilaje de prelucrat lemnul acţionate hidraulic, mecanic sau electric** |
| **(\*) Aflate în stare de funcţionare.** |
| ***Depozite bancare*** |
| **1** | **Depozite bancare cu valoare de peste 3.000 lei, cu excepţia dobânzii** |
|  |  |

|  |
| --- |
| ***Terenuri/animale şi/sau păsări*** |
| **1** | **Suprafeţe de teren, animale şi păsări a căror valoare netă de producţie anuală depăşeşte suma de 1.000 euro pentru persoana singură, respectiv suma de 2.500 euro pentru familie** |

***NOTĂ:* Deţinerea unuia dintre bunurile menţionate conduce la excluderea ajutorului pentru încălzirea locuinţei si a suplimentului pentru energie..**